钦定古今图书集成/理学汇编/学行典/第069卷 > 公孙龙子 > 《名实论》
## 钦定古今图书集成/理学汇编/学行典/第069卷 > 公孙龙子 > 《名实论》

天地与其所产焉物也；

〈注〉天地之形及天地之所生者，皆谓之“物”也。

物以物其所物而不过焉，实也；

取材以修廊庙、朝府、车服、器械，求贤以实侍御仆从，中外职圉，皆无过差，各当其物，故谓之“实” 也。

“实以实其所实”，“不旷焉”位也。

实者，充实器用之大小，众万之卑高，器得其材，人堪其职，庶政无阙，尊卑有序，故曰“位” 也。

出其所位非位。

《离》位使官，器用过制，或僭于上，或滥于下，皆非其位。

“《位》其所位焉”，正也。

取材之与制器，莅事之与赏刑，有尊卑，神亦异数。合静其数而不僭滥，故谓“正” 也。

“以其所正，正其所不正”，疑其所正。

“以正正于不正” ，则不正者皆正；以不正乱于正，则众皆疑之。

“其正”者，正其所实也。“正其所实”者，正其名也。其名正，
则唯乎其彼此焉。

唯应辞也。正其名者。谓施名当于彼此之实。故即名求实。而后彼此皆应其名。

“谓彼而彼”，“不唯乎彼”，则彼谓不行。

《谓》者，教命也。发号施命而召于彼，而彼不应者，分不当于彼，故教命不得行也。

谓“此而行，不唯乎此，则此谓不行。”其以当不当也，不
当而乱也。故“彼彼当乎彼，则唯乎彼，其谓行彼，此此
当乎此，则唯乎此其谓行此”，其以当而当也，以当而
当，正也。故“彼彼止于彼，此此止于此，可彼此而彼且
此，此彼而此且彼不可。”

或以彼名滥于此实，而谓彼且与此相类；或以此名滥于彼实，而谓此且与彼相同，故皆不可。

夫名实谓也，知此之非也，知此之不在此也，明不谓
也；知彼之非彼也，知彼之不在彼也，则不谓也。至矣
哉！古之明王！审其名实，慎其所谓，至矣哉！古之明王。